CELEX: 32019R1207
Language: et
Date: 2019-07-15 00:00:00
Title: Nõukogu rakendusmäärus (EL) 2019/1207, 15. juuli 2019, millega rakendatakse määrust (EL) 2017/1509, mis käsitleb Korea Rahvademokraatliku Vabariigi vastu suunatud piiravaid meetmeid

17.7.2019   
               
               
                  ET
               
               
                  Euroopa Liidu Teataja
               
               
                  L 191/1
               
            
         NÕUKOGU RAKENDUSMÄÄRUS (EL) 2019/1207,
         15. juuli 2019,
         millega rakendatakse määrust (EL) 2017/1509, mis käsitleb Korea Rahvademokraatliku Vabariigi vastu suunatud piiravaid meetmeid
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 30. augusti 2017. aasta määrust (EL) 2017/1509, mis käsitleb Korea Rahvademokraatliku Vabariigi vastu suunatud piiravaid meetmeid ja millega tunnistatakse kehtetuks määrus (EÜ) nr 329/2007 (1), eriti selle artikli 47 lõiget 2,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 30. augustil 2017 vastu määruse (EL) 2017/1509.
                  
               
                     (2)
                  
                  
                     Kooskõlas määruse (EL) 2017/1509 artikli 47a lõikega 1 vaatas nõukogu läbi kõnealuse määruse XV, XVI, XVII ja XVIII lisas esitatud isikute ja üksuste loetelu.
                  
               
                     (3)
                  
                  
                     Üks isik, kes oli kantud nii XIII kui ka XV lisas esitatud loetellu, tuleks jätta välja XV lisast. XVI lisas tuleks ühe üksuse kohta tehtud kannet ajakohastada.
                  
               
                     (4)
                  
                  
                     Määruse (EL) 2017/1509 XV ja XVI lisa tuleks seetõttu vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) 2017/1509 XV ja XVI lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 15. juuli 2019
            
               
                  Nõukogu nimel
               
               
                  eesistuja
               
               F. MOGHERINI
            
         
         
            (1)  ELT L 224, 31.8.2017, lk 1.
      
      
         
            LISA
            Määrust (EL) 2017/1509 muudetakse järgmiselt.
            
                        1.
                     
                     
                        XV lisa a osa („Füüsilised isikud, kes on loetellu kantud vastavalt artikli 34 lõike 4 punktile a“) muudetakse järgmiselt:
                        
                                    a)
                                 
                                 
                                    kanne 30, mis käsitleb RI Pyong Choli (sünniaeg 1948), jäetakse välja;
                                 
                              
                                    b)
                                 
                                 
                                    ülejäänud kanded saavad numbrid 1–27.
                                 
                              
                  
                        2.
                     
                     
                        XVI lisa b osas („Juriidilised isikud, üksused ja asutused“) asendatakse järgmist üksust käsitlev kanne järgmisega:
                        
                                    „3.
                                 
                                 
                                    Maritime Administrative Bureau (meresõidu haldusbüroo)
                                    teise nimega: North Korea Maritime Administration Bureau (Põhja-Korea meresõidu haldusbüroo) või Maritime Administration of DPR Korea (Korea RDV meresõidu haldusbüroo)
                                 
                                 
                                    
                                                Aadress: Ryonhwa-2Dong, Central District, Pyongyang, KRDV
                                             
                                          
                                                PO Box 416
                                             
                                          
                                                Tel 850-2-18111 Ex 8059
                                             
                                          
                                                Faks: 850 2 381 4410
                                             
                                          
                                                E-post: mab@silibank.net.kp
                                             
                                          
                                                Veebisait: www.ma.gov.kp
                                             
                                          
                                 
                                    16.10.2017
                                 
                                 
                                    Maritime Administrative Bureau on aidanud hoiduda ÜRO Julgeolekunõukogu kehtestatud sanktsioonidest, muu hulgas ümber nimetades ja ümber registreerides loetellu kantud üksuste vara ning andes ÜRO sanktsioonide objektiks olevatele laevadele võltsitud dokumente.“